30/08/2019 | Administración LocalMunicipal
Muros
ELABORACIÓN DUNHA BOLSA DE TRABALLO DE PERSOAL LABORAL TEMPORAL PARA O SERVIZO DO GES

ANUNCIO Por Resolución desta Alcaldía núm.2019-1111 de 26 de agosto, resolveuse a aprobación das bases da convocatoria para a elaboración dunha bolsa de traballo para a contratación de persoal laboral temporal para o GES de Muros, e que se transcriben a continuación, BASES QUE HAN DE REXER PARA A ELABORACIÓN DUNHA BOLSA DE TRABALLO DE PERSOAL LABORAL TEMPORAL PARA O SERVIZO DO GES DO CONCELLO DE MUROS 1 Obxecto da convocatoria Ten por obxecto esta convocatoria a elaboración dunha bolsa de traballo para a contratación laboral temporal de duración determinada mediante calquera dos contratos legalmente establecidos no Estatuto dos traballadores, por baixas temporais por IT do persoal do servizo do GES do Concello de Muros. A xornada será principalmente en quendas rotativas de 24 horas.2 Características do posto Área de subscrición: Seguridade Denominación do posto: oficial GES Grupo: IV Nivel: 17 Complemento específico: 578,41 € Complemento de destino: 395,18 € Titulación: Certificado de estudos segundo o previsto no punto 4 g). Outros coñecementos: CELGA 2 ou equivalente. Funcións: Os cometidos funcionais do posto serán os establecidas na base cuarta do convenio de colaboración asinado o 26 de decembro de 2018 entre a Xunta de Galicia, a Federación Galega de Municipios e Provincias e as Deputacións Provinciais en materia de emerxencias e prevención e defensa contra incendios forestais, para o desenvolvemento dos Grupos de Emerxencia Supramunicipais (2019-2021), entre as que están as de prevención e extinción de incendios forestais, intervención en accidentes e rescate 3 Sistema de selección O sistema de selección será de oposición e valorarase de acordo co baremo establecido no punto 8 destas bases.4 Requisitos das persoas aspirantes Para poder formar parte do proceso será necesario que as persoas aspirantes reúnan os seguintes requisitos: a) Ter nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de emprego público de Galicia (LEPG), permita o acceso ao emprego público. b) Non ter sido separadas mediante expediente disciplinario do servizo de ningunha Administración pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa tivera sido separada ou inhabilitada. No caso de persoal laboral, non ter sido separada mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitada ou en situación equivalente, nin ter sido sometida a sanción disciplinaria ou equivalente que impida no Estado de procedencia o acceso ao emprego público nos termos anteriores. c) Ter cumpridos os 18 anos e non exceder, no seu caso, da idade máxima de xubilación forzosa. d) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. e) Estar en posesión do CELGA 2, ou equivalente, ou estar en condicións de obtelo antes do remate do prazo de presentación de instancias. A acreditación da competencia en lingua galega realizarase de conformidade ao previsto na normativa de aplicación; con arranxo ao sistema de certificación de lingua galega (CELGA), actualmente vixente, ou ás súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveis de coñecemento de lingua galega). En todo caso, e con arranxo ao previsto no artigo 51.2 da Lei do emprego público de Galicia, as persoas aspirantes que non acrediten documentalmente a competencia da en lingua galega (CELGA 2, ou equivalente), ou que non estean en condición de acreditala documentalmente dentro do prazo de presentación de instancias, deberán realizar unha proba específica de competencia en lingua galega, de conformidade ao previsto no punto 8 destas bases, e que cualificará á persoa aspirante como apta ou non apta. f) Estar en posesión do carne de conducir tipo C g) Estar en posesión do titulo de ESO, equivalente ou superior Todos os requisitos esixidos no apartado anterior deberán posuílos no día de remate do prazo para a presentación de solicitudes e conservalos, polo menos, ata a data do seu nomeamento como persoal laboral temporal, no seu caso.5 Solicitudes As solicitudes/instancias para formar parte do proceso selectivo presentaranse, conforme ao modelo de solicitude, ANEXO II, no rexistro xeral do Concello, en horario de atención ao público (de 9.00 a 14.00 h), no prazo de sete (7) días hábiles contados a partir do día seguinte ao da publicación do anuncio desta convocatoria no BOP da Coruña. Igualmente, estas solicitudes poderán presentarse por calquera das formas previstas no artigo 16.4 da Lei 39/2015, de 1 de outubro, do procedemento administrativo común das administracións públicas. Neste caso, os/as concursantes deberán comunícalo, enviando copia da instancia mediante fax (981 762 257), ou enderezo electrónico (notifica@muros. gal), durante o mesmo prazo ca o de presentación de instancias. En caso contrario, quedarán excluídos/as do proceso selectivo. As persoas aspirantes poderán obter copia do anexo II no Rexistro xeral do Concello ou na sede electrónica do Concello de Muros (https://muros.sedelectrónica.gal). Xunto coa instancia (anexo II asinado), as persoas aspirantes deberán achegar a seguinte documentación: a. Copia do DNI b. Declaración xurada de aceptar as bases e de cumprir os requisitos esixidos no apartado 4 das mesmas (Anexo II). c. Declaración responsable de que toda a documentación que se presenta é copia fidedigna da orixinal comprometéndose a presentar os orixinais no caso de que lle sexa requiridos (Anexo II). d. As persoas discapacitadas deberán facelo constar nas súas instancias sinalando se precisan adaptación das probas. A condición de persoa con discapacidade acreditarase coa certificación correspondente expedida polo órgano competente. e) Acreditación dos requisitos previstos nos puntos 4 f) e 4 g) das bases.6 Admisión de persoas aspirantes Expirado o prazo de presentación de instancias, a Alcaldía ditará resolución declarando aprobada a lista provisional de persoas admitidas e excluídas. Nesta resolución, que se publicará no taboleiro da sede electrónica do Concello de Muros, indicarase o DNI das persoas admitidas e excluídas, coas causas da exclusión, e concedendo un prazo de dous días hábiles para a corrección da documentación necesaria para participar no proceso. No caso de que non existan aspirantes excluídos, a lista de admitidos/as quedará aprobada definitivamente sen abrir o prazo de corrección de documentación. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. Esta resolución publicarase no taboleiro da sede electrónica do Concello de Muros.7. Tribunal cualificador O Tribunal, cuxa composición se adecuará aos criterios de imparcialidade, profesionalidade e paridade entre homes e mulleres, así como aos restantes requisitos previstos, ao efecto, pola normativa de aplicación (artigos 60 do texto refundido da Lei do estatuto básico do empregado público e 59 da Lei do emprego público de Galicia), estará conformado polos seguintes integrantes (dos que se deberá nomear, en todo caso, titulares e suplentes): - Presidente/a - 1 Vogal. - Secretario/a, con voz e voto O Tribunal non poderá constituírse, nin actuar, sen a presenza, cando menos, de dous dos seus membros, titulares ou suplentes. De todas as reunións que celebre o Tribunal, o/a secretario/a redactará a correspondente acta. Os membros do tribunal absteranse de intervir e comunicarano á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os/as aspirantes poderán recusar aos membros do Tribunal cando concorran estas circunstancias. O Tribunal resolverá, por maioría de votos dos seus membros presentes, todas as dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nelas (recadando, no seu caso, a emisión de informe e/ou opinión especializada por parte de asesores que, ao efecto, poidan ter sido requiridos) O Tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos. Os membros concorrentes ás sesións do Tribunal, e para os efectos de percepcións de asistencias, clasificaranse consonte o disposto no Real Decreto 462/2002 sobre indemnizacións por razóns de servizo (e normativa concordante e/ou substitutiva) En todo o non previsto nestas bases, o procedemento de actuación do Tribunal axustarase ao establecido na normativa aplicable á formación da vontade dos órganos colexiados.8. Procedemento selectivo Coa resolución comprensiva da relación definitiva de aspirantes admitidos e excluídos, a publicar no taboleiro de anuncios da sede electrónica, determinarase a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. Os sucesivos anuncios sobre puntuación e realización das probas da fase de concurso e de oposición, así como aqueloutros anuncios que poidan proceder, efectuarase no taboleiro de anuncios da sede electrónica. Se durante o desenvolvemento do proceso selectivo chegase a coñecemento do tribunal que algún dos/as aspirantes carece de calquera dos requisitos esixidos na convocatoria, será excluído/a, previa audiencia da persoa interesada, comunicándoo no mesmo día á autoridade que convocou o proceso selectivo. Os exercicios da fase oposición serán de carácter obrigatorio e eliminatorio. Os/as aspirantes terán un prazo de dous días dende a publicación dos acordos do Tribunal para presentar reclamacións que consideren oportunas. As persoas aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo do Tribunal. O Tribunal publicará todos os acordos no taboleiro de edictos do Concello e no taboleiro de anuncios da sede electrónica (https://muros.sedelectrónica.gal ). O procedemento selectivo será o de concurso-oposición, podendo as persoas aspirantes acadar ata un máximo de 15 puntos, que se desenvolverá como se detalla a continuación: a) Primeiro exercicio, exame tipo test Consistirá na contestación por escrito dun cuestionario tipo test de 20 preguntas relacionadas co programa anexo ás bases, nun tempo máximo de 30 minutos. Este exercicio ten carácter obrigatorio e eliminatorio e a súa puntuación máxima será de 10 puntos, debendo obter un mínimo de 5 puntos para superalo. As preguntas contestadas correctamente puntuarán 0,5 puntos, mentres que as erradas restarán a puntuación en 0,10 puntos. b) Segundo exercicio, entrevista/proba práctica, ata un máximo de 5 puntos Consistirá na realización dunha proba práctica sobre as funcións a desenvolver (primeiros auxilios, excarcelación de vehículos, incendios, etc.) tendo en conta o temario que figura como anexo I, e que será determinado polo tribunal antes da súa realización. Este exercicio ten carácter obrigatorio e eliminatorio e a súa puntuación máxima será de 5 puntos, debendo obter un mínimo de 2,5 puntos para superalo. c) Terceiro exercicio, apto/non apto As persoas aspirantes que non acrediten estar en posesión do nivel de coñecemento de galego requirido (CELGA 2 ou equivalente segundo a praza a que opte) terán que realizar unha proba obrigatoria de competencia en lingua galega, antes do inicio da fase de oposición. O Servizo de Normalización Lingüística municipal asesorará ao Tribunal e colaborará na confección e corrección da correspondente proba. A proba determinaraa o Tribunal inmediatamente antes da súa realización, será acorde coas características funcionais do posto e deberá demostrarse nela unha competencia similar á esixida para o CELGA 2 Esta proba cualificará será cualificada como apta ou non apta e quedarán eliminados do proceso selectivo aquelas persoas que non acaden a cualificación de apto, dado que non cumprirían o requisito esixido no punto 4. e) destas bases. Unicamente se publicarán as cualificacións das persoas que superaron cada proba, o que se fará mediante anuncio no taboleiro de Muros, e no taboleiro de anuncios da sede electrónica, dispoñendo dun prazo de dous días hábiles dende a súa publicación para presentar as reclamacións que consideren oportunas.9 Resolución e creación da bolsa de traballo A puntuación final obterase sumando as puntuacións acadadas en cada exercicio do proceso selectivo. En caso de empate, a orde de puntuación establecerase como segue: primará o primeiro exercicio, en caso de continuar o empate, primará a primeira letra do primeiro apelido empezando pola letra «Q», de acordo coa Resolución do 15 de marzo de 2019, da Secretaría de Estado de Función Pública, pola que se publica o resultado do sorteo a que se refire o Regulamento xeral de ingreso do persoal ao servizo da Administración do Estado. No suposto de que non exista ningún aspirante cuxo primeiro apelido comece pola letra «Q», o empate dirimirase por aqueles cuxo primeiro apelido comece pola letra «R», e así sucesivamente. O Tribunal publicará as puntuacións acadadas por cada unha das persoas aspirantes por orde decrecente no taboleiro de anuncios da sede electrónica do Concello (https://muros.sedelectrónica.gal), propoñendo a Alcaldía do Concello as persoas que formaran parte da bolsa de traballo por orde decrecente, establecendo un prazo de dous días naturais dende a publicación da lista para a presentación de reclamacións. No caso de existiren reclamacións, reunirase novamente o Tribunal para resolvelas. A proposta do Tribunal, aprobada por Decreto da Alcaldía, notificarase telefonicamente, no seu momento, ás persoas interesadas para que subscriban o contrato laboral, deixando constancia do resultado do chamamento pola persoa que o realiza. Se a persoa candidata rexeita a contratación pasará ao último posto da lista, agás que este rexeite sexa por ter un contrato en vigor ou baixa médica, debendo acreditar dita situación. O chamamento farase sempre empezado pola primeira persoa dispoñible da lista. Esta bolsa de traballo terá unha vixencia máxima de tres anos contados dente a data da súa aprobación ou ata que se realice outro proceso selectivo das mesmas características. As persoas integrantes da bolsa de traballo non perderán a orde de pre relación que en cada momento lles corresponda, de tal maneira que se o nomeamento para as persoas que son chamadas finaliza, retornarán ao posto que tiñan na lista.10 Incidencias O Tribunal queda facultado para resolver cantas dúbidas e incidencias poidan xurdir no desenvolvemento deste proceso selectivo e en todo o non previsto nas bases, así como para a interpretación destas, e tomar os acordos necesarios para a boa orde e adecuado desenvolvemento do proceso; e, todo isto, con pleno sometemento ás previsións normativas aplicables ao respecto, e con arranxo ao sentido e contido das propias bases.11 Normativa aplicable O proceso selectivo rexerase polo establecido nestas bases. Para o non previsto nelas, será de aplicación a lexislación vixente.12 Financiamento Por tratarse dunha bolsa de traballo para a cobertura temporal de baixas por IT, o financiamento obterase parcialmente a través da compensación das cotas que se liquiden por parte da Seguridade Social na relación nominal de traballadores con cargo ao saldo existente no nivel de vinculación xurídica das aplicacións orzamentarias do Orzamento Municipal de 2015 -prorrogado 19/136.13102 e 19/136.16000, estimándose os custes laborais en 6.000,00 euros en concepto de cotas da Seguridade Social a cargo da Entidade.13 Recursos Contra esta resolución, que pon fin á vía administrativa, poderase interpor, con carácter potestativo, recurso de reposición no prazo dun mes perante o propio órgano que a ditou, ou ben recurso contencioso-administrativo no prazo de dous meses perante o Xulgado do Contencioso-Administrativo da Coruña. Os prazos contaranse desde o día seguinte á publicación da resolución. Se se interpón o recurso de reposición, non se poderá acudir ao contencioso-administrativo ata que o Concello resolva expresamente o primeiro ou se produza a súa desestimación presunta. O prazo de que dispón o Concello para ditar e notificar a resolución do recurso de reposición será o de un mes contado desde a presentación do recurso. Unha vez transcorrido ese tempo sen que se ditase e notificase a resolución, entenderase desestimado o recurso de reposición para os efectos de interpoñer o contencioso-administrativo. Todo iso sen prexuízo de calquera outro recurso ou acción que xulgue oportuno. ANEXO I. TEMARIO 1. A Constitución española de 1978. Estrutura e contido.2. O Estatuto de Autonomía de Galicia: Estrutura e disposicións xerais.3. Protección civil. Funcións básicas e organización da protección civil en Galicia.4. Normativa de protección civil. A Lei 5/2007 de emerxencias de Galicia. O Decreto 292/2008, do 30 de decembro, que establece a estrutura orgánica da Axencia Galega de Emerxencias (modificado por Decreto 47/2001, de 17 de marzo). 5. Planificación en protección civil. Tipos de plans. O Plan Territorial de emerxencias de Galicia: capítulos III a VIII.6. Transmisión da información en Emerxencias de protección civil: sistemas de comunicación. Recepción, rexistro e transmisión de alarmas e avisos. Técnicas de comunicación en emerxencias.7. Incendios urbanos: teoría do lume, tipos de lumes, equipos e medios conta incendios.8. Incendios forestais: tipos de incendios forestais, comportamento do lume, actuacións de prevención, métodos e medios de extinción.9. Accidentes de tráfico e excarceración.10. Mercadorías perigosas: clasificación, principais riscos, identificación, transporte e intervención en accidentes con mercadorías perigosas.11. Fundamentos de primeiros auxilios: conceptos e clases, soporte vital básico e atención inicial nas emerxencias.12. Autoprotección: contido mínimo dos plans de autoprotección (Decreto 171/2010, de 1 de outubro, sobre plans de autoprotección na Comunidade Autónoma de Galicia). 13. Intervención en inundacións: medidas preventivas, materiais dos equipos de apoio e actuacións de intervención en zonas urbanas. Muros, 27 de agosto de 2019 A Alcaldesa Asdo.: María Ines Monteagudo Romero